Чувахале арахь лаьттинчу Явлинскийс йоцца брифинг дIаяьхьира. Ша варан Iалашонех иштта элира цо: «Ас кхеле дехар дина, Титиевн декхарш хийца аьлла. Суна иза вевзаш ву «Мемориалехь» цуьнан балхаца. Со теша иза цIена а, оьзда а стаг хиларх а, цундела иза лечкъар вац кхелах а, талламах а. Оцу бахьанца оьшуш дац иза чохь валлон. Со теша цо со юьхьIаьржахIоттор цахиларх. Цундела ас цуьнах жоьпалла тIеоьцу».